Navarra Suma talde parlamentarioari atxikitako foru parlamentari Jorge Esparza Garrido jaunak galdera egin du Nafarroako Gobernuak 2021ean gauzatutako pentsioei eta pentsioen osagarriei buruz (10-22/PES-00333). Hona Nafarroako Gobernuko Eskubide Sozialetako kontseilariak informatzeko duena: 
Esparza jaunak eskatu dituen datuak aurkeztu aurretik, argitu behar da Eskubide Sozialetako Departamentuan kudeatzen diren pentsioak eta pentsioen osagarriak honako hauek direla: 
1. Desgaitasuna duten pertsonentzako prestazio sozial eta ekonomikoak, tartean mugikortasunerako eta garraio gastuetarako sorospena (LISMI legean aurreikusia). Otsailaren 1eko 383/1984 Errege Dekretuan arautu ziren, eta abenduaren 20ko 26/1990 Legeak, kotizazio gabeko pentsioak arautu zituenak, ezabatu egin zituen. Lege hori argitaratu zenean, kotizazio gabeko baliaezintasun-pentsioek ordeztu zuten sorospen hori. Beraz, jada ez da igotzen, eta desagertzera jotzen du. 
2. Gizarte Segurantzako kotizazio gabeko erretiro- eta baliaezintasun-pentsioak, 1991. urtetik Nafarroan kudeatzen direnak (abenduaren 28ko 1681/1990 Errege Dekretua). 
3. Alokairurako osagarria kotizazio gabeko pentsioa dutenentzat. Aurreko prestazioak bezala, estatu eremukoa da. Abuztuaren 3ko 1191/2012 Errege Dekretuak arautzen du, zeinaren bidez arauak ezartzen baitira Gizarte Segurantzako kotizazio gabeko pentsioa dutenei etxebizitza alokatzeko pentsio-osagarria emateko. 
Bestalde, alargun- edo erretiro-pentsioa dutenei zenbait kenkari aplikatzea aurreikusten du Pertsona Fisikoen Errentaren gaineko Zergari buruzko Foru Legearen testu bateginak, ekainaren 2ko 4/2008 Legegintzako Foru Dekretuaren bidez onetsiak. Kenkari horien aplikazioa aurreratu egin daiteke bi kasu zehatzetan: batetik, gutxienekoetara iristeko osagarrirako 
eskubidea duten alargun-pentsioetan, eta bestetik, kotizazio gabeko erretiro-pentsioetan, pentsiodunak errenta bermatuaren baldintzak ere betetzen baditu. Halako kasuetan, modalitate horretarako eskaera egin behar zaio Eskubide Sozialetako Departamentuari, hark baloratu eta, bidezkoa bada, ordainketa aurreratua proposa dezan.  
Laburbilduz, hizpide dugun arloan gizarte babeseko hiru motatako neurriak erabiltzen ari dira gaur egun: pentsioak, alokairurako osagarria eta zergen kenkariak. 
Hauek dira hiru modalitateen kudeaketari buruzko 2021eko datuak:  

	Gizarte Segurantzako kotizazio gabeko pentsioak 
	

	Neurriaren modalitatea 
	Pentsioen kopurua 
	Zenbatekoa, batez beste (€) 
	Hilean, batez beste (€) 
	Guztira 

	Lehengo LISMI  
	50 
	1.775,26 
	147,94 
	88.762,99 

	Erretiroko KGP  
	1.907 
	4.771,71 
	397,64 
	9.099.644,41 

	Baliaezintasuneko KGP  
	1.204 
	5.579,83 
	464,99 
	6.718.112,61 

	Etxebizitzarako osagarria (KGP)* 
	156 
	525,00 
	 
	81.900,00 

	Kenkariak, alargun-pentsioengatik eta erretiroko kotizazio gabeko pentsioengatik 
	

	Alarguntza  
	4.019 
	856,78 
	71,40 
	3.443.404,32 

	Erretiroko KGP  
	602 
	1.691,70 
	140,97 
	1.018.402,51 


*Alokairurako osagarria behin ordaintzen da. Gainerako modalitateak hilero ordaintzen dira 
Hori guztia jakinarazten dut, Nafarroako Parlamentuko Erregelamenduaren 194. artikuluan ezarritakoa betez. 
Iruñean, 2022ko abenduaren 13an. 
Eskubide Sozialetako kontseilaria: María Carmen Maeztu Villafranca
